**Izziņa par atzinumos sniegtajiem iebildumiem**

par informatīvo ziņojumu „Par Latvijas valsts simtgades programmas iniciatīvu pēctecības nodrošināšanu”

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktaisiebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Informatīvais ziņojums „Par Latvijas valsts simtgades programmas iniciatīvu pēctecības nodrošināšanu” (turpmāk – ziņojums). | **Finanšu ministrija:**Atzīmējam, ka saskaņā ar 2020.gada 18.augusta Ministru kabineta sēdes protokollēmuma Nr.49 46.§ 8.10.apakšpunktu – KM tika dots uzdevums izvērtēt Latvijas valsts simtgades biroja turpmāko darbību un līdz 2021.gada 1.jūnijam iesniegt informāciju izskatīšanai Ministru kabinetā. Tādējādi informatīvajā ziņojumā ir jāsniedz attiecīgā informācija par minētā uzdevuma izpildes gaitu. Līdz ar to lūdzam informatīvo ziņojumu papildināt, 2.sadaļā „Latvijas valsts simtgades programmas iniciatīvas” iekļaujot informāciju par Latvijas valsts simtgades programmas ietvaros īstenotajām iniciatīvām, kā arī Latvijas valsts simtgades biroja paveiktajiem uzdevumiem svētku īstenošanas gaitā, tā darbības efektivitāti un turpmāko darbību. | **Nav ņemts vērā**Ziņojumā tiek minēts par Latvijas valsts simtgades biroja turpmāko darbību – kontekstā ar to, kādas biroja pārraudzībā esošās Latvijas valsts simtgades aktivitātes jāturpina un kāds biroja personāls un kur turpinās darbu pēc biroja darbības izbeigšanas. Papildus nepieciešamā finansējuma apjoms 2022.gadam un turpmākajiem gadiem Latvijas valsts simtgades programmas iniciatīvu turpināšanai likuma „Par valsts budžetu 2022.gadam” un likuma „Par vidēja termiņa budžeta ietvaru 2022., 2023. un 2024.gadam” ietvaros pieņemts Saeimā 2021.gada 23.novembrī. Vienlaikus norādām, ka gala ziņojums par Latvijas valsts simtgadi, pamatojoties uz Ministru kabineta 2016.gada 13.decembra Nr.769„Par Latvijas valsts simtgades pasākumu plāna 2017.–2021. gadam īstenošanai piešķirtā valsts budžeta finansējuma sadalījumu” 4.punktu, tiks iesniegts līdz 2022.gada 15.februārim, tāpēc šajā ziņojumā netiek aprakstīts izdarītais kopumā. |  | Ziņojums. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021.gada 6.decembrī |
|  |  |
| Saskaņošanas dalībnieki | Finanšu ministrija, Tieslietu ministrija un Valsts kanceleja |
|    |  |
|  |  |
| Saskaņošanas dalībnieki izskatīja šādu ministriju (cituinstitūciju) iebildumus | Finanšu ministrija, Valsts kanceleja |
|    |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 |  | 3 | 4 | 5 |
| 1. | Ziņojums. | **Finanšu ministrija:**Informatīvajam ziņojumam nav pievienoti detalizēti aprēķini papildu norādītajam finansējumam (6 000 000 *euro* ik gadu). | **Ņemts vērā** | Precizēta šāda ziņojumā norādītā informācija:„Papildus nepieciešamais finansējums 2022.gadam un turpmākajiem gadiem Latvijas valsts simtgades programmas iniciatīvu turpināšanai piešķirts saskaņā ar likumu „Par valsts budžetu 2022.gadam” un likumu „Par vidēja termiņa budžeta ietvaru 2022., 2023. un 2024.gadam”, kas pieņemts Saeimā 2021.gada 23.novembrī. **Programmai „Latvijas skolas soma”** (no 2022.gada 1.februāra finansējuma saņēmējs Latvijas Nacionālais kultūras centrs) kopējais finansējums 9 500 000 *euro* (2022.gadā 2 500 00 *euro*, 2023.gadā 3 500 00 *euro*, 2024.gadā 3 500 00  *euro*, tai skaitā katru gadu atlīdzībai 98 720 *euro*); **nacionālā kino stiprināšanai** (finansējuma saņēmējs – Nacionālais kino centrs) kopējais finansējums 10 150 000 *euro* (2022.gadā 2 050 00 *euro*, 2023.gadā 1 050 00 *euro*, 2024.gadā 1 050 000 *euro*,); **Nacionālās enciklopēdijas sagatavošanas turpināšanai** astoņām amata vietām (finansējuma saņēmējs – Latvijas Nacionālā bibliotēka)kopējais finansējums 265 111 *euro* ik gadu; **Baltijas Kultūras fonda darbības turpināšanai** (finansējuma saņēmējs – Valsts kultūrkapitāla fonds) kopējais finansējums 300 000 *euro* (2022.gadā 100 00 *euro*, 2023.gadā 100 00 *euro*, 2024.gadā 100 000 *eur*o), **Latvijas dalības nodrošināšanai viesu valsts statusā Frankfurtes grāmatu tirgū** kopējais finansējums 300 000 *euro* 2022.gadā, tai skaitā atlīdzībai 59 500 *euro*.” |
| 2. | Ministru kabineta sēdes protokollēmuma projekts „Informatīvais ziņojums „Par Latvijas valsts simtgades programmas iniciatīvu pēctecības nodrošināšanu”” (turpmāk – MK sēdes protokollēmuma projekts). | **Finanšu ministrija:**Vienlaikus KM ar š.g. 30.jūnija vēstuli Nr.4.4-10/1151 iesniedza Finanšu ministrijā prioritāros pasākumus 2022.-2024.gadam, tajā skaitā iekļaujot prioritāro pasākumu 22\_03\_P “Latvijas valsts simtgadē uzsākto iniciatīvu ilgtspēja” paredzot finansējumu 2022.-2024.gadam 4 100 000 *euro* apmērā ik gadu un prioritāro pasākumu 22\_06\_P “Nacionālā kino stiprināšana” paredzot finansējumu 2022.gadam 2 050 000 *euro* apmērā, 2023.gadam 2 250 000 *euro* apmērā un 2024.gadam 2 100 000 apmērā, par kuriem Ministru kabineta lēmums pieņemams budžeta sagatavošanas procesā vienlīdzīgi ar citu nozaru ministriju iesniegtajiem pieprasījumiem prioritārajiem pasākumiem atbilstoši valsts budžeta finansiālajām iespējām. Līdz ar to uzskatām, ka jautājums par Latvijas valsts simtgades programmas iniciatīvu turpināšanu, tai skaitā Simtgades biroja personāla turpmāk veicamajiem uzdevumiem, kā arī amata vietu pārdali, ir virzāms izskatīšanai Ministru kabineta sēdē, kad ir pieņemti attiecīgie lēmumi par papildus finansējuma piešķiršanu. Ņemot vērā minēto, nav atbalstāmi Ministru kabineta sēdes protokollēmuma projekta 2. un 3.punkts.Papildus norādām, ka prioritārajā pasākumā 22\_03\_P “Latvijas valsts simtgadē uzsākto iniciatīvu ilgtspēja” iekļautais finansējums Latvijas Nacionālajai bibliotēkai Nacionālās enciklopēdijas turpmākai papildināšanai un uzturēšanai no 2022.gada un turpmākajiem gadiem ir norādīts 300 000 *euro* apmērā ik gadu, savukārt informatīvajā ziņojumā 200 000 *euro* apmērā. | **Ņemts vērā** | Precizēts MK sēdes protokollēmuma projekts, svītrojot punktus par papildus nepieciešamo finansējumu, jo papildus nepieciešamais finansējums 2022.gadam un turpmākajiem gadiem Latvijas valsts simtgades programmas iniciatīvu turpināšanai Saeimā 2021.gada 23.novembrī piešķirts saskaņā ar likumu „Par valsts budžetu 2022.gadam” un likumu „Par vidēja termiņa budžeta ietvaru 2022., 2023. un 2024.gadam”. |
| 3. | Ziņojums un MK sēdes protokollēmuma projekts. | **Valsts kanceleja:**Lūdzam papildināt ziņojuma 14.punktu  (8.lp.) ar papildus informāciju, ka no Kultūras ministrijas tiek pārdalītas uz laiku izveidotās (LV simtgades biroja vajadzībām) amata vietas, kas turpmāk jauno funkciju nodrošinās pastāvīgi. Vienlaikus ar iepriekšminēto aspektu lūdzam papildināt arī MK sēdes protokollēmuma 3. punktu vai arī veidot atsevišķu punktu. No ziņojumā norādītā neizriet, ka četras amata vietas no Kultūras ministrijas tiks pārceltas kopā ar finansējumu. Tā kā ziņojumam pievienotais MK sēdes protokollēmuma 3.punkts paredz papildus līdzekļu pieprasījumu, lūdzam attiecīgi ziņojumu papildināt ar detalizētu aprēķinu (ja amata vietām turpmāk Nacionālā kultūras centrā tas būs nepieciešams).   | **Ņemts vērā** | Papildināts ziņojums ar šādu informāciju:„Programmas „Latvijas skolas soma” īstenošanas nodrošināšanai no Kultūras ministrijas uz Centru tiks pārdalītas četras uz laiku izveidotās amata vietas Latvijas valsts simtgades biroja vajadzībām, lai turpmāk jauno uzdevumu – programmas „Latvijas skolas soma” īstenošanu nodrošinātu pastāvīgi.”Precizēts MK sēdes protokollēmuma projekta 3.punkts šādā redakcijā:„3. No Kultūras ministrijas uz Latvijas Nacionālo kultūras centru tiks pārdalītas četras uz laiku izveidotās Latvijas valsts simtgades biroja amata vietas jauna uzdevuma nodrošināšanai pastāvīgi, nepalielinot kopējo Kultūras ministrijas amata vietu skaitu.” |
| 4. | Ziņojums. | **Valsts kanceleja:**Šobrīd ziņojumā ietverta detalizēta informācija kā mainīsies amata vietas no Kultūras ministrijas pārceļot tās uz Latvijas Nacionālais kultūras centru, mainoties amata pienākumiem, klasifikācijai utt. Papildus vēlamies informēt, ka  ar Valsts kanceleju būs nepieciešams saskaņot arī jaunos amata aprakstus. Jau šobrīd no piedāvātā apraksta ir noprotams, ka konkrētajās amata vietās strādājošo amata pienākumi būs atšķirīgi no tiem, kuri tiek pildīti šobrīd. Lūdzam ņemt vērā, ka iepriekš minēto amatu saskaņošanas rezultātā var tikt precizētas amatu klasifikācijas, kas neizslēdz arī izmaiņas amatu saimēs, līmeņos, tai skaitā arī mēnešalgu grupā.  | **Ņemts vērā**Kultūras ministrija normatīvajos aktos noteiktajā kārtībā saskaņos ar Valsts kanceleju jaunos amata aprakstus, kā arī ņem vērā Valts kancelejas sniegto informāciju, ka, mainoties amata pienākumiem, var mainīties amatu klasifikācija, kā arī izmaiņas amatu saimēs, līmeņos un mēnešalgu grupā. | Ziņojums. |

Ilze Tormane-Kļaviņa

Kultūras ministrijas

Latvijas valsts simtgades biroja vadītāja p.i.

Tālr. 67330323; Ilze.Tormane-Klavina@km.gov.lv